מומי דהן

מומי (מימון) דהן (נולד ב-5 בנובמבר 1961) הוא כלכלן ישראלי, פרופסור מן המניין בבית הספר פדרמן למדיניות ציבורית וממשל באוניברסיטה העברית בירושלים, ומנהלו בין השנים 2014-2011. דהן נולד בעיר בני מלאל שבמרוקו. במאי 1963 עלה לישראל עם משפחתו והם התיישבו במגדל העמק. את השכלתו האקדמית, רכש דהן באוניברסיטה העברית אשר בירושלים. בשנת 1987 קיבל בהצטיינות תואר בוגר בכלכלה ובמנהל עסקים, בשנת 1989 קיבל תואר מוסמך, גם כן בהצטיינות, ובשנת 1996 הוסמך כדוקטור לכלכלה. עבודת הדוקטורט של דהן עסקה בקשרי הגומלין בין צמיחה כלכלית לאי-שוויון. באותה שנה זכה בפרס געתון לחוקרים צעירים מטעם המכון למחקר כלכלי בישראל (מכון פאלק). בין השנים 1999-1989 היה כלכלן ראשי במחלקת המחקר של בנק ישראל וכיהן כראש תחום מקרו-כלכלה. בשנים 1989–1997 ובשנים 2001–2002 שימש כמרצה מן החוץ בחוג לכלכלה של האוניברסיטה העברית. משנת 2002 דהן הוא פרופסור חבר בבית הספר פדרמן למדיניות ציבורית וממשל באוניברסיטה העברית בירושלים. בשנות הלימודים 1993, 2007, 2010 ו-2012 נבחר על ידי הסטודנטים כמרצה מצטיין בפקולטה למדעי החברה. בין השנים 1999–2001 שימש כיועץ כלכלי בכיר למנכ"ל משרד האוצר. בשנים 2006-2003 היה יושב ראש ועדת ההשקעות של קרן הפנסיה של פועלי הבניין ובין השנים 2015-2002 היה עמית בכיר במכון הישראלי לדמוקרטיה. בפברואר 2011 מונה לראש בית הספר למדיניות ציבורית של האוניברסיטה העברית, תפקיד בו כיהן עד אוקטובר 2014. רשימת פרסומיו כוללת ספרים ומאמרים על אי שוויון ומדיניות תקציבית שהתפרסמו בכתבי עת בישראל ובעולם. בשנת 2008 דורג במקום הראשון בדירוג החוקרים וכותבי המאמרים בכתב העת המדעי "רבעון לכלכלה", דירוג שגיבשו ד"ר שילה ליפשיץ ושלומית פלדשטיין. באוגוסט 2014, פרסם דהן ספר במהדורה דיגיטלית בלבד פנקס הכתובות של קהילת בני מלאל. הספר עושה שימוש בכתובות של זוגות שנישאו בעיר בני מלאל בין השנים 1955 עד 1962 מהאוסף של הרב פרופ' משה עמאר, כדי ללמוד על חיי קהילת יהודי בני מלאל במרוקו. בין השנים כתב טור קבוע במדור המאמרים של עיתון "הארץ" ובין השנים 2004–2012 הגיש טור שבועי בתוכנית הכלכלית של גלי צה"ל. דהן נשוי למזל ואב לשלושה ילדים. בשנת 1997 היה חבר ועדת טל, הוועדה לגיבוש קריטריונים לקביעת אמות מידה להטבות מס ליישובים. בין השנים 2000-1999 היה מרכז המחקר של ועדת בן בסט, הוועדה הציבורית לרפורמה במס הכנסה. בשנת 2000 היה גם חבר ועדת ורניה, ועדה בין-משרדית לניסוח חוק המחקר והפיתוח. בשנת 2003 היה חבר ועדת קמא, הוועדה לסיוע חד פעמי בהסתגלות לשינוי מבנה הגמלאות. בין השנים 2006–2008 היה חבר ועדת גרונאו לתחרות בתקשורת. בשנת 2009 היה חבר הפורום המייעץ למנכ"לית הביטוח הלאומי. בין השנים 2006–2011 היה חבר הוועדה לפטורים ולמיזוגים של רשות ההגבלים העסקיים ובין השנים 2009–2011 היה חבר הפורום המייעץ לשר האוצר. בין השנים 2016–2017 היה יושב ראש הוועדה לפיתוח מדד יכולת מוניציפלית של משרד הפנים וכן כיהן כנציג ציבור בוועדה לאיתור-קרן העושר (לפי חוק קרן לאזרחי ישראל). החל משנת 2013 דהן חבר בוועדה הציבורית לבחירת חברי הדירקטוריון של קופת חולים מאוחדת. משנת 2015 הוא יושב ראש ועדת ההיגוי למדדים שוטפים לאפיון הרשויות המקומיות של הלשכה המרכזית לסטטיסטיקה. החל מאותה שנה הוא גם חבר בפורום "צבא-חברה" בראשות הרמטכ"ל. משנת 2020 הוא חבר במועצה של הביטוח הלאומי. דהן שימש גם יועץ וחוקר במוסדות כלכליים בינלאומיים. בשנת 1993 היה אורח מחלקת הכלכלה של אוניברסיטת MIT. בשנת 1997 יעץ דהן לקרן המטבע הבינלאומית. בשנים 1998–1999 יעץ בענייני עוני ואי שוויון ל-Inter-American Development Bank. בין השנים 2000–2001 היה מרצה מן החוץ בחוג לכלכלה שבאוניברסיטת תל אביב, ובשנים 1999–2003 חבר הפורום לצדק חברתי במכון ון ליר בירושלים. באפריל 2006 היה אורח במכון המחקר CES שבמינכן, גרמניה, ובשנת 2011 היה חבר הוועדה המדעית של המכון למחקר כלכלי בישראל (מכון פאלק). בשנת 2013 היה חבר הוועדה המדעית של פורום ספיר. החל משנת 2006 דהן הוא עמית במכון המחקר הגרמני CESifo, כמו כן, החל משנת 2016 הוא חבר הוועדה המדעית של פרויקט הניעות החברתית, יד הנדיב וקרן רש"י. מומי דהן, 2018, אי השוויון בהכנסות בישראל: התפתחות ייחודית, בתוך אורות וצללים בכלכלת ישראל-1995-2015 בעריכת אבי בן-בסט, אסף זוסמן וראובן גרונאו, הוצאת עם עובד. מירי אנדבלד ומומי דהן, 2019, חידת העלייה בשיעור העוני של משפחות ערביות, ביטחון סוציאלי, גיליון 107. מומי דהן, 2018, מדיניות המיקום הממוקד של מפעל הפיס והטוטו, הרבעון לכלכלה 2018. מומי דהן, 2016, אפקטיביות הממשלה בישראל במבט בינלאומי משווה, ירושלים: המכון הישראלי לדמוקרטיה מומי דהן, אוגוסט 2014. פנקס הכתובות של קהילת בני מלאל. אבי בן בסט ומומי דהן, 2014. רפורמות, פוליטיקה ושחיתות, ירושלים: המכון הישראלי לדמוקרטיה. מומי דהן, האם כור ההיתוך הצליח בשדה הכלכלי?, הרבעון לכלכלה 2013. אבי בן בסט, מומי דהן ואסטבן קלור (עורכים), 2013, ייצוגיות ויעילות ברשויות המקומיות, ירושלים: המכון הישראלי לדמוקרטיה. אבי בן בסט ומומי דהן (עורכים), 2009, הכלכלה הפוליטית של הרשויות המקומיות, ירושלים: המכון הישראלי לדמוקרטיה. מומי דהן ושות', 2007. מדוע יש יותר עניים בישראל, כנס קיסריה (יולי 2006), ירושלים: המכון הישראלי לדמוקרטיה. אבי בן בסט ומומי דהן, 2006, מאזן הכוחות בתהליך התקצוב, ירושלים: המכון הישראלי לדמוקרטיה. אבי בן בסט ומומי דהן, 2004. זכויות חברתיות בחוקה ומדיניות כלכלית, ירושלים: המכון הישראלי לדמוקרטיה. ראובן גרונאו ומומי דהן, 2002. המדיניות המקרו-כלכלית לשנים 2003-2002, ירושלים: המכון הישראלי לדמוקרטיה. מומי דהן באתר בית הספר למדיניות ציבורית וממשל באוניברסיטה העברית בירושלים המכון הישראלי לדמוקרטיה, פרופ' מומי דהן מיקי פלד, ראיון "כלכליסט" - מומי דהן: "לסגור את הגירעון על ידי מלחמה בשוק השחור זו שטות", באתר כלכליסט, 21 ביוני 2012 אדריאן פילוט, ‏"פוטנציאל החרדים והערבים טוב מכל הנפט של ישראל", באתר גלובס, 21 ביולי 2012 צבי זרחיה, פרופ' מומי דהן: "אסור שהשירות הציבורי ייהפך לשק החבטות הלאומי - יש לצמצם עובדי קבלן", באתר TheMarker‏, 9 באוגוסט 2012 מוטי בסוק, כלכלנים מייעצים לנתניהו ולפיד: מה עושים עם עודף של 12 מיליארד שקל בתקציב המדינה, באתר TheMarker‏, 14 בנובמבר 2013 צבי זרחיה, "האתגר - להנחית את מחירי הדירות כמו מטוס אבל בלי הרוגים", באתר TheMarker‏, 9 באפריל 2014 אדריאן פילוט, ‏פרופ' מומי דהן יוצא להתקפה: "הרכב המסים מעוות", באתר גלובס, 23 במאי 2014 מוטי בסוק, צבי זרחיה, "כל הקהילה הכלכלית מתנגדת לחוק מע"מ אפס - אין לו היגיון כלכלי או חברתי", באתר TheMarker‏, 3 ביולי 2014 השד מתהפך בבקבוק | פוליטיקאים לא מפסיקים לדבר על קיפוח, אבל הפערים הכלכליים בין מזרחים לאשכנזים דווקא מצטמצמים, באתר TheMarker‏, 3 ביולי 2015 סמי פרץ, ראש השנה | מה היה קורה אם תנועת ש"ס לא הייתה קמה?, באתר TheMarker‏, 13 בספטמבר 2015 איילת שני, פרופ' מומי דהן: מפעל הפיס והממשלה רוכבים על העניים באמצעות שידול להימורים, באתר הארץ, 10 בנובמבר 2016 אורי פסובסקי, "מה מסביר את תעלומת אי־השוויון בישראל? הקמצנות של המדינה", באתר כלכליסט, 21 במאי 2018 קרן צוריאל ואורי פסובסקי, "זה לא שיש איזה אבקה מיוחדת בפריפריה שגורמת לאנשים להיות בעלי הכנסה נמוכה", באתר כלכליסט, 22 בפברואר 2019 אדריאן פילוט, "ההתלהבות ממצבה הכלכלי של ישראל מוגזמת", באתר כלכליסט, 30 במאי 2019 מומי דהן (1961-), דף שער בספרייה הלאומית מאמרים בעיתונות מומי דהן, אינטרנט בישראל: הנמר שהפך לצב, באתר ynet, 17 במרץ 2008 מומי דהן, מגרש משחקים מאוזן, באתר ynet, 25 במרץ 2008 מומי דהן, עוני: גרסת הדור שלישי, באתר ynet, 20 באוקטובר 2009 מומי דהן, דו"ח ה-OECD: אי־השוויון פוגע בצמיחה, באתר כלכליסט, 21 בינואר 2010 אבי בן בסט ומומי דהן, דעיכת החינוך הממלכתי, באתר הארץ, 14 בפברואר 2010 אבי בן בסט ומומי דהן, למה העירייה שלכם נחשלת?, באתר ynet, 16 במרץ 2010 מומי דהן, אנחת רווחה מבג"ץ, באתר ynet, 16 ביוני 2010 המכון הישראלי לדמוקרטיה, ‏בכירי המכון הישראלי לדמוקרטיה סוגרים את תש"ע, באתר גלובס, 6 בספטמבר 2010 מומי דהן, התוכנית של לפיד: אפס בהיגיון, באתר הארץ, 27 ביולי 2014 מומי דהן, ‏האוצר אינו ער לסכנה המתקרבת, באתר גלובס, 7 באוגוסט 2014 מומי דהן, בשירות הציבור | האיש השמן רעב בגללכם, באתר TheMarker‏, 4 בינואר 2015 מומי דהן, פוליטיקאים לא מפסיקים לדבר על קיפוח, אבל הפערים הכלכליים בין מזרחים לאשכנזים דווקא מצטמצמים, באתר TheMarker‏, 3 ביולי 2015